** Mesto Nová Dubnica**

 Mestský úrad, Trenčianska 45/41, 018 51 Nová Dubnica

Číslo: OSO/2025 Nová Dubnica 13.2.2025

**Uznesenie Mestského zastupiteľstva v Novej Dubnici zo dňa 12. februára 2025**

**14.** **Zriadenie vecného bremena na ul. Slobody v k. ú. Veľký Kolačín v prospech Ing. Petra Mádra a PaedDr. Adriany Mádrovej**

**U z n e s e n i e č. 13**

Mestské zastupiteľstvo na základe prerokovaného materiálu

**A/ s c h v a ľ u j e**

v súlade s Článkom 14 a s Článkom 15 ods. 1 písm. k) Zásad hospodárenia s majetkom mesta Nová Dubnica **zriadenie odplatného časovo neobmedzeného vecného bremena „in rem“ na uloženie inžinierskej siete**, jeho prevádzku a údržbu, vstup osôb, vjazd vozidiel z dôvodu výkonu kontroly prevádzky, údržby, opráv, rekonštrukcie, odborných prehliadok alebo skúšok inžinierskej siete – **elektrickej prípojky nízkonapäťového zemného vedenia** v rámci stavby „Prestavba rodinného domu“ **na časti pozemku vo vlastníctve mesta Nová Dubnica** nasledovne:

**• parc. KN-E č. 5006/1** – zastavaná plocha a nádvorie o výmere 8975 m2,

pozemok vedený Okresným úradom Ilava, katastrálnym odborom na LV č. 2940, k. ú. Veľký Kolačín, vlastníctvo 1/1 mesto Nová Dubnica.

**Vecné bremeno sa zriaďuje ako vecné bremeno „in rem" a je spojené s vlastníctvom**

**nasledovných nehnuteľností:**

• **parc. KN-C č. 447/1** – zastavaná plocha a nádvorie o výmere 192 m2,

• **parc. KN-C č. 447/2** – zastavaná plocha a nádvorie o výmere 68 m2,

oba pozemky sú vedené Okresným úradom Ilava, katastrálnym odborom na LV č. 3518

pre k. ú. Veľký Kolačín, bezpodielové spoluvlastníctvo manželov v podiele 1/1 Ing. Peter

Mádr, rod. Mádr, nar. 12.05.1974 a jeho manželka PaedDr. Adriana Mádrová, rod. Uríčková,

nar. 04.10.1977, obaja bytom Pod hájom 959/18, 018 41 Dubnica nad Váhom,

**a teda práva z vecného bremena vyplývajúce prináležia nielen oprávneným z vecného bremena, ktorými sú Ing. Peter Mádr a PaedDr. Adriana Mádrová, obaja bytom Dubnica nad Váhom, ale aj ich právnym nástupcom.**

**Jednorazový poplatok** za zriadenie vecného bremena **je vo výške 10,00 €/m²** časti pozemku dotknutého zriadením vecného bremena podľa tohto návrhu uznesenia.

**Správny poplatok vo výške 100,00 €** za návrh na vklad vecného bremena do katastra nehnuteľností **uhradia oprávnení** z vecného bremena.

**Ing. Peter Marušinec** **primátor**

Za správnosť: Ing. Dana Šťastná

 vedúca OSO